NaiveNeuron/SloPal huggingface dataset:
Novotný, Viliam, poslanec NR SR (2013-11-26):
Chcem sa poďakovať pani poslankyni Nicholsonovej za vynikajúce vystúpenie. Možno len niekoľko poznámok. To, či je vládny zákon protiústavný, alebo nie, povie Ústavný súd. Ja už som veľmi opatrný v hodnotení, ani by som si to netrúfol. Mám už svoje skúsenosti z tohto parlamentu. To nech povie Ústavný súd, ale aj preto, lebo tu existovalo toto podozrenie, som ho v treťom čítaní nepodporil, zdržal som sa hlasovania. Aj dnes sa zdržím hlasovania, po tom, čo odmietnem pripomienky pána prezidenta. Súhlasím s pani poslankyňou, že rómska reforma zatiaľ nezačala. Je tu niečo, čo je napísané v zákone o pomoci v hmotnej núdzi, je to nejaký pokus, nejaké naznačenie riešení, veľmi vágne, ťažko fungujúce. To, čím nás tu marketingovo zabával SMER aj splnomocnenec pre rómsku problematiku, zatiaľ nezačalo, buďme ale optimisti, čo keď to raz začne. Treba naozaj povedať, že tie riešenia, ktoré sú v tomto vládnom zákone, sú nedostačujúce, nebudú riešiť problém, ktorý na Slovensku máme. A ďakujem veľmi pekne pani poslankyni, že to pomenovala, aj pán poslanec Kaník, aj ja ako spolupredkladateľ sme predkladali aj v tomto funkčnom období rad návrhov zákonov, ktoré by určite pomohli riešiť túto problematiku, ale aj vy, pani poslankyňa, ste ich predkladali do tohto pléna. Napríklad aj takéto riešenie, ktoré ste spomenuli, či nie radšej nahradiť peniaze ako dávku v hmotnej núdzi za materiálnu pomoc. Vláda Ivety Radičovej aj vyskúšala takýto model. Vtedy Robert Fico povedal, že nás to tlačí do tretieho sveta. Tak sa choďte pozrieť do niektorej rómskej osady, či nie je náhodou v treťom svete! A moja posledná poznámka je, že nehnevajte sa na mňa, pani poslankyňa, keď do určitej miery koketujem s podporou tohto vládneho návrhu zákona. Držím sa možno hesla, že lepšie niečo ako vôbec nič. Ďakujem.
Jarjabek, Dušan, poslanec NR SR (2013-02-06):
Ďakujem veľmi pekne, pán predsedajúci. Pán poslanec Kuffa, toto nie je debata v kaviarni, v reštaurácii alebo na korze o tom, čo by sme chceli alebo nechceli, o tom, čo by sme radi spravili pre istú skupinu ľudí, ale toto je debata o konkrétnom návrhu zákona, ak vám to ušlo. Preto by som vás chcel veľmi pekne poprosiť, aby ste mi čokoľvek odcitovali zo zákona č. 308/2000 Z. z. o vysielaní a retransmisii a o zmene a doplnení, a tak ďalej, a tak ďalej. Čokoľvek. Jednu vetu mi odcitujte z toho zákona, aby som vedel, že to, o čom hovoríte, aj skutočne rozmýšľate a viete. A že to nie je žiadna dojmológia z vašej strany, že to nie je žiadne, hovorím to v dobrom. My tu nie sme preto, aby sme si rozprávali o dojmoch, to sa tuná stáva veľmi často. Dozvedeli sme sa tuná už aj pri predchádzajúcich zákonoch, ako sa majú deti, rodina, dokonca akú má aj sestrička nejakej, z nejakého, z nejakej zdravotnej inštitúcie náladu. Toto je tu text, rozprava o konkrétnych zákonoch, o konkrétnej novele, protirečte mi v zmysle toho, ale tieto reči, prepáčte, toto nemôžem zobrať jednoducho na vedomie. A je tu konečne čas povedať, že rozprávať sa takýmto spôsobom môžeme v kaviarni pri káve a nezdržujme sa tu navzájom. Ďakujem za pozornosť.
Blaha, Ľuboš, poslanec NR SR (2013-10-24):
Ďakujem pekne. Ja by som sa chcel poďakovať pani ministerke za jej veľmi vecný a, povedal by som, nevyvrátiteľný príspevok do diskusie, kde bolo jasne dôkazne preukázané, že toto, čo tu zvolala opozícia, je jedna fraška. Pani ministerka úplne jasne, zrozumiteľne, bez akejkoľvek ideológie, bez čohokoľvek, úplne jasné dôkazy ponúkla. Ponúkla dôkaz, že vrtuľník bol k dispozícii. To je neodškriepiteľné. Ponúkla dôkaz, že ministerstvo neporušilo zákon. Takisto neodškriepiteľné. A čo je najdôležitejšie, ponúkla dôkaz, že ministerstvo nezasahuje do práce výberových komisií, čo, samozrejme, nie vždy tak bolo, pán Pentliarik, á, Uhliarik, že? Čiže pani ministerka dokázala všetko úplne jasne preukázať. Ale jediné, čo ma mrzí naozaj, je to, že toto tu naozaj ešte nebolo, aby v predvolebnej kampani niekto zneužíval smrť človeka na to, aby sa na tom politicky obohacoval?! Toto kde sme sa už dostali, páni z opozície?! Pani ministerka, držím vám palce, aby ste tento naozaj nechutný hyenizmu opozície vydržali. (Potlesk.)
Baránik, Alojz, poslanec NR SR (2018-10-24):
Ďakujem, Martin, že si to takto dobre načrtol celé, len sa mi zdá, že si málo zdôraznil to, že pokiaľ niektorí naši kolegovia, ktorí hlasovali za tento návrh, tvrdia, že oni sľubovali, že budú hlasovať za 90, tak to predsa vôbec nie je predmetom tejto diskusie. O. K., za 90, v poriadku, veď aj my sme ju navrhovali s prezidentom alebo bez prezidenta, v pohode, ale povedali nám opozícii pri našich rokovaniach, že budú hlasovať aj za to, že sa budú predkladať prezidentovi dvojičky? No to nám nepovedali, ale pritom je to koaličný návrh. Takže prečo zaň hlasovali, za koaličný návrh, o ktorom nám ani nepovedali, že zaňho budú hlasovať? A prečo nám nepovedali, že ak príde, ak príde taký návrh koalície, že bude predsedu a podpredsedu Ústavného súdu voliť plénum Ústavného súdu, že aj za to budú hlasovať, pretože to je výborný nápad. To nám nepovedali. Čiže dá sa povedať, že nám pri opozičných rokovaniach hovorili len nejakú polovičnú pravdu a bez nejakého vážneho dôvodu, bez nejakého dôvodu, ktorý by sme mohli uznať, že, samozrejme, je to v poriadku, lebo obvykle je to tak, ako tomu rozumiem, že hlasuje koalícia s koalíciou a opozícia s opozíciou, a pán Krajniak hovoril, že on hlasuje za každý dobrý návrh. Ale sú aj tie dva návrhy naozaj tie dobré? To znamená, dvojičky a... (Prerušenie vystúpenia časomerom.)
Laššáková, Jana, podpredsedníčka NR SR (2015-06-18):
Ďakujem pekne. Pán poslanec Šebej.
Hraško, Igor, poslanec NR SR (2015-04-24):
Ďakujem za slovo. Kolega Martvoň, už keď ste hovoril o tom, že kto, kde, kedy, s kým, čo, ako dohadoval, mňa by tiež napríklad zaujímalo, že kto, kde, za akých okolností a s kým dohadoval PPP projekty novej nemocnice, ktorá sa má stavať v Bratislave. Kto a kde, s kým a za akých okolností dohadoval nezmyselný obchvat D4, ale pritom zmyselný obchvat R7 alebo príjazdovú diaľnicu, rýchlostnú komunikáciu R7 k Bratislave. To by ma tiež celkom zaujímalo, keď ste tuná hovorili o tom, že viete, kde a kto, kde, s kým dohadoval isté veci. O diaľniciach neviete nič, ani o tých cenách, len to, čo sa vypísalo niekde, ale pritom vôbec tomu nerozumiete. Takže to sa nečudujem, že rozprávate úplne od veci. No a to vaše riešenie smerácke, ktoré ste si včera schválili, to je to, čo som hovoril vo včerajšom prejave. Vy namiesto zaplateného obeda hodíte tým živnostníkom ohlodanú kosť. A ešte poviete, no ak sa vám to nepáči, nemusíte to zobrať, ale iné riešenie pre vás nemáme. To je ten problém váš. A ešte k tomu tú ohlodanú kosť zaplatia všetci občania Slovenskej republiky. A pritom ešte aj, samozrejme, protiprávne, pretože Európska centrálna banka sa proti tomu postavila, že ten bankový odvod, ktorý je, tak je len na jeden jediný účel. Vy ste včera odhlasovali, že tú pol miliardu dávate do rúk tejto našej vláde. Vláda bude rozhodovať o tom, kde sa použijú tieto financie. Do štátnych podnikov teda so 100-percentnou účasťou štátu. Tak som zvedavý! Táto zodpovedná vláda? Ha-ha-ha.
Zmajkovičová, Renáta, podpredsedníčka NR SR (2013-05-28):
Ďakujem, pán poslanec, za uvedenie správy. Zaujmite svoje miesto pre navrhovateľov. A otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. A prerušujem rokovanie o tomto bode programu. Ďalším bodom programu je druhé čítanie o návrhu poslancov Moniky Gibalovej, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 38/1993 z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov . Návrh zákona má parlamentnú tlač 243, informácia výboru má tlač 243a. Dávam slovo poslankyni Monike Gibalovej, aby návrh zákona odôvodnila. Nech sa páči, pani poslankyňa.
Bugár, Béla, podpredseda NR SR (2018-12-03):
Otváram možnosť sa prihlásiť ústne do rozpravy. Končím možnosť sa prihlásiť ústne do rozpravy. Štyria. Pán poslanec Kollár, nech sa páči, ako prvý.
P. Paška, predseda NR SR: (2009-10-22):
Teraz, dámy a páni, pristúpime k hlasovaniu o prerokovaných bodoch programu. Chcem vás upozorniť, že tých hlasovaní bude veľmi veľa. Chcem sa hneď na úvod spýtať na váš názor. Odporúčam, aby sme o 12.00 hodine prerušili hlasovanie, ak neodhlasujeme všetky prerokované body a budeme pokračovať v hlasovaní o 17.00 hodine. Je súhlas? Ďakujem pekne. Takže poprosím teraz o vašu pozornosť. Budeme hlasovať najprv o bode, ktorý nám zostal z ostatnej schôdze a je to hlasovanie o písomných odpovediach členov vlády Slovenskej republiky na interpelácie poslancov Národnej rady. Bola to tlač 1145. (Hlasovanie o p ísomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podaných predsedovi Národnej rady Slovenskej republiky do 31. júla 2009.) Poprosím vás, aby ste sa prezentovali a hlasovali, že berieme odpovede na vedomie. (Hlasovanie.) 136 prítomných, 84 za, 3 proti, 49 sa zdržalo. Zobrali sme na vedomie písomné odpovede členov vlády na interpelácie poslancov. A teraz už k prerokovaným bodom programu 42. schôdze. Pán poslanec Kovačócy uvedie hlasovanie v druhom a treťom čítaní o zákone z 10. septembra 2009, ktorým sa mení a dopĺňa zákon č. 190 o strelných zbraniach. Je to zákon, ktorý vrátil pán prezident na opätovné prerokovanie Národnou radou. Tlač je pod číslom 1236. Pán spravodajca, máte slovo. (Hlasovanie o z ákone z 10. septembra 2009, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky.)
Danko, Andrej, predseda NR SR (2016-09-12):
Ďakujem. Dúfam, že bola uzavretá možnosť v prihlásení s faktickými poznámkami, pre istotu ešte raz uzatváram a poprosím, pán poslanec Richard Vašečka. Stráca poradie. Poprosím, pán poslanec Alojz Baránik, nie je v sále. No tak poprosím, musím vás naozaj, pán poslanec, pozde. Poprosím, pán poslanec Zsolt Simon. Nie je v sále. Poprosím, pán poslanec Štefan Zelník. Nie je v sále, stráca poradie. Poprosím, pani poslankyňa Erika Jurinová s reakciou na faktické poznámky.
Duchoň, Daniel, poslanec NR SR (2015-11-12):
Ďakujem pekne. Tak isto by som rád pripomenul zasadnutie finančného výboru, gestorského finančného výboru o dvanástej hodine. Ďakujem.
Petrík, Simona, poslankyňa NR SR (2024-05-03):
Ďakujem ti, kolegyňa Martina Holečková, za aj vôbec, aj s Andreou Turčanovou, za prinesenie tohto návrhu zákona. Ja, mne sa, samozrejme, tento účel tohto zákona páči, aj ho určite podporíme. Ale aby som teda nechodila nejak okolo horúcej kaše, ja mám konkrétnu otázku. Akým spôsobom, či ste zvažovali aj to, že teda ako sa prípadne bude monitorovať tá starostlivosť alebo nejakým spôsobom kontrolovať, keďže popri zamestnaní sa títo ľudia starajú o tieto zdravotne znevýhodnené osoby, tak aby nemohli byť, nemohol byť napríklad práve toto, táto zvýšená suma toho ich zárobku zneužívaná. Určite sa to nedeje veľakrát, ale verím tomu, že sa nájdu medzi nami aj ľudia, ktorí by to vedeli zneužiť, tak či ste nad tým vôbec uvažovali, že ako to možno odmonitorovať, aby sa nestalo, že tí ľudia budú potom v podstate namiesto toho, aby sa starali o tých ľudí, v práci. To bola len moja krátka otázka, ale inak, samozrejme, absolútne podporujeme návrh aj ideu. Ďakujem.
Baránik, Alojz, poslanec NR SR (2016-11-29):
Ďakujem. Chcel som povedať k vystúpeniu v rozprave kolegu Beblavého to, že samozrejme bolo to veľmi fundované vystúpenie, avšak čo mi v ňom chýbalo, je vyjadrenie skutočnosti, že to, ako sa tento zákon pripravuje a čo má za skutočný cieľ, je zabezpečenie toho nezničiteľného valu podpory korupčnej vlády Roberta Fica tak, aby akokoľvek už veci sa budú v budúcnosti vyvíjať, bude táto obrovská sila, ktorá garantuje i do budúcnosti jeho pokračovanie v tejto funkcii v takej či onej podobe, aby tam vždycky bola. Aby to bola sila ľudí, ktorí sú lojálni k tomuto režimu, aby tam bola sila, ktorá je založená na tom, že sú to častokrát neschopní, ale lojálni ľudia. Lebo vieme, že tí, ktorí sú neschopní, sú lojálni len k tým, ktorí ich ustanovili na to miesto, kde sú, pretože nikde inde by neboli schopní sa uživiť na takej úrovni ako v takejto nominácii. Ďakujem.
Vaľová, Jana, poslankyňa NR SR (2010-09-09):
Ďakujem veľmi pekne. Chcela by som svojho kolegu podporiť v tom, že sú tam nástroje, ktoré predkladateľ necháva. A tieto nástroje sme vlastne za bývalej vlády vypracovali my. A, samozrejme, ak fungujú, predkladateľ ich necháva. A dokonca im predlžuje účinnosť, ako je § 50d. Len, pán predkladateľ, ak sú nástroje, ako tvrdí predkladateľ, ktoré sa nevyužívajú, áno, samozrejme, môže sa stať, že niektorý nástroj sa nevyužíva, tak som čakala, že ich nahradia novými a lepšími nástrojmi a že teda nebude táto novela urobená legislatívnym skráteným konaním, ale nové nástroje prídu, aby podporili trh práce. Ak sa okliešťujú kompetencie, ako ste podotkli, pán Ondruš, úradom práce, napr. pri pilotných projektoch, viem to pochopiť, lebo ako počúvam nominácie budúcich riaditeľov na úradoch práce, tak sú to väčšinou predstavitelia politických strán a predsedovia politických strán a úrady práce väčšinou obsadí KDH. A väčšinou nominuje tam svojich predsedov politických strán. Preto chcem povedať, že neviem a očakávam, aká bude odbornosť. A možno aj toto je dôvod pána ministra, že predkladá oklieštenie tých úradov práce. Budem to sledovať. A myslím si, že pán minister bude mať ťažkú prácu, ak takíto odborníci skutočne zasadnú na stoličky riaditeľov úradov práce. A čo sa týka § 54, kde sú pilotné projekty, chcela by som povedať, nahádžme všetky sociálne podniky do jedného vreca. A chcela som povedať opäť, že som navštívila humenský sociálny podnik, kde judikatúra Európskeho súdu hovorí, že sociálne služby, ktoré tam boli vykonávané, vôbec nespadajú pod ten paragraf, aby rušili nejakú hospodársku súťaž. Takže pozrime sa na tie projekty objektívne a tam, kde bola myšlienka dobrá zamestnávať skutočne nezamestnaných a ľudí z nevyhovujúcich skupín, tak sa skúsme na to pozrieť. A sme zvedaví na vaše pilotné projekty, aké budú.
Pellegrini, Peter, predseda NR SR (2015-11-13):
Prezentujme sa a hlasujme o tom, že postúpime tento zákon do tretieho čítania ihneď. (Hlasovanie.) Prítomných 126 poslancov, za hlasovalo 113 poslancov, zdržali sa 13 poslanci. Sme v treťom čítaní . Otváram rozpravu. Končím možnosť prihlásiť sa do rozpravy a vyhlasujem ju za skončenú. Pán spravodajca.
J. Halecký, poslanec: (2008-10-22):
(Prestávka.) (Po prestávke.)
J. Šimko, poslanec: (2001-09-06):
Predložený návrh tlač (1070) bol doručený poslancom Národnej rady dňa 22. júna tohto roku, čím boli splnené podmienky určené § 72 ods. 1 rokovacieho poriadku Národnej rady. Predseda Národnej rady posúdil, že predložený návrh spĺňa náležitosti podľa § 70 ods. 1 rokovacieho poriadku a náležitosti podľa legislatívnych pravidiel a zaradil ho na rokovanie 51. schôdze Národnej rady. Ako spravodajca navrhnutého gestorského výboru v prvom čítaní predkladám stanovisko gestorského výboru, že návrh spĺňa všetky náležitosti návrhu zákona, ktoré sú uvedené v § 67 a § 68, a náležitosti určené v legislatívnych pravidlách. V súlade s § 73 ods. 3 písm. c) rokovacieho poriadku Národnej rady Slovenskej republiky budem odporúčať prijať uznesenie, aby Národná rada Slovenskej republiky po všeobecnej rozprave prerokovala návrh zákona v druhom čítaní. Prosím, vážený pán predsedajúci, aby ste otvorili všeobecnú rozpravu o návrhu zákona. I. Presperín, podpredseda NR SR: Ďakujem pekne, pán poslanec. Prosím, aby ste zaujali miesto pre spravodajcov výborov. Otváram všeobecnú rozpravu o týchto dvoch bodoch programu. Konštatujem, že písomne nebol prihlásený nikto z poslancov. Pýtam sa, kto sa ústne hlási do rozpravy. Pán poslanec Šepták ako jediný. Končím možnosť prihlásiť sa do rozpravy ústne. Pán poslanec Šepták, máte slovo. R. Šepták, poslanec: Ďakujem za slovo, pán predsedajúci. Vážená pani ministerka, dámy a páni, budem veľmi stručný. Chcel by som iba podporiť myšlienku skupiny poslancov k návrhu novely zákona o podmienkach prevodu majetku štátu na iné osoby s tým, že skutočne nestretávame sa s touto myšlienkou prvýkrát. Je omnoho, povedal by som, bezpečnejšie, keď prejde táto právomoc kontroly a rozhodovania na parlament ako na vládu. A čo sa týka toho druhého návrhu, ktorý je z dielne vlády, ktorý hovorí o tom, resp. pani ministerka to tu prezentovala, že je podmienkou, aby 51 % všetkých dôležitých strategických podnikov ostalo v rukách štátu. Chcel by som sa spýtať, pani ministerka, na jednu otázku, akým spôsobom sa bude snažiť vláda zabezpečiť to, aby prostredníctvom dlžôb alebo iných firiem, ktoré budú mať rôzne percentuálne účasti v týchto podnikoch, sa nedostala majorita z rúk štátu, tak ako sa to deje momentálne v niektorých už sprivatizovaných strategických podnikoch, teda akým spôsobom štát dokáže udržať týchto 51 % aj napriek tomu, že dnes vieme, že niektoré strategické podniky, ktoré boli sprivatizované, majú zmluvu o budúcej zmluve, kde sa štát zaväzuje, že prvý, komu ponúkne na odpredaj ďalšie 3 % alebo 2 %, bude ten majiteľ, ktorý sprivatizoval 49 %. Takže mňa osobne by zaujímalo, dokedy si štát bude držať tých 51 %, či je to len do určitej hranice časovej alebo je to naveky vekov. Ďakujem. I. Presperín, podpredseda NR SR: Ďakujem. Pán poslanec Paška ešte, ktorému uznávam námietku vzhľadom na to, že technické zariadenie ho nestačilo zaregistrovať, tak poprosím. Pokúsime sa potom ešte odhlasovať zákony pred obedom, ktoré sme prerokovali. Tak prosím pánov poslancov, pokiaľ sú v rokovacej sále alebo mimo rokovacej sály, aby sa dostavali do svojich lavíc poslaneckých.
Hort, Milan, podpredseda NR SR (2011-03-24):
Ďakujem. Chcem sa teraz spýtať pána spravodajcu, či sa chce vyjadriť? (Reakcia spravodajcu.) Nie. Prerušujem rokovanie o tomto bode programu. No a bude nasledovať v súlade so schváleným programom druhé čítanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov . Vládny návrh zákona má parlamentnú tlač 166 a spoločnú správu výborov máte ako tlač 166a. Prosím teraz ministra obrany Ľubomíra Galka, aby vládny návrh zákona odôvodnil. Pán minister, nech sa páči. Spravodajcom k tomu návrhu zákona je pán poslanec Martin Fronc, ktorý sa pripraví. Nech sa páči.
Taraba, Tomáš, poslanec NR SR (2020-04-02):
Vážený pán poslanec Šefčík, nechcete dodržať dohody, ktoré v normálnej demokracii platia, preto ste mali toto vystúpenie, tak otvorili ste tému fašizmu. Tak fašisti zabíjali ľudí, bol to ten najohavnejší totalitný režim spolu s komunizmom, a zabíjali ľudí, lebo sa nachádzali na zlom mieste. Keď sa niekto nachádzal v koncentračnom tábore, tak bolo oprávnené ho zabiť. Dnes týmto miestom, kde je oprávnené kohokoľvek bezdôvodne zabiť, je telo matky. Druhý dôvod. Fašisti zabíjali ľudí, o ktorých si mysleli, že sú menejcenní, dneska sa zabíjajú deti v tele matky, lebo si myslí väčšinová populácia, že sú menejcenné tie deti a nie sú na ich úrovni. A tretí dôvod, že niekto si myslel, že môže niekoho zabiť preto, pretože je na príťaž spoločnosti, to si mysleli tiež fašisti, mysleli si to aj komunisti, keď posielali do gulagov ľudí. Takže my o chvíľočku, keď táto pandémia prejde, prídeme so zákonom, ktoré tie deti bude chrániť, tak potom uvidíme, koľko fašistov tu sedí v tejto, v tejto sále, a osobne sa pozriem na to, ako budete hlasovať vy. Ďakujem pekne.
Kaník, Ľudovít, poslanec NR SR (2015-04-23):
Ďakujem veľmi pekne. Ďakujem kolegom za všetky faktické poznámky. Pani Gabániová, poviem tak, že dobre a rýchlo prečítané, viac sa k tomu doložiť nedá, lebo nič iné v tom nevieme nájsť. Myslím si, že to závažné, čo tu zaznelo, je to, čo povedal Miro Kadúc. A naozaj ukazuje sa, že to riešenie, ktoré vláda zvolila, nám privodí obrovské problémy. Až je to pravda, že ECB s tým má vážny problém, tak sa ukazuje, že je všetko zlé, čo bolo pripravené. Nuž a, pani Vášáryová, na to sa treba spýtať tuto znalcov, ktorí tam sedeli, a pána premiéra Fica, že kto sú tie schránkové firmy a kto za nimi sú. Ja som už povedal vo svojich vystúpeniach, že to, že sú obchádzané a ofukované a nič im nehrozí, že to skôr nasvedčuje tomu, že majú spoločné vrecko s pánom Širokým a s pánom Ficom a so všetkými, ktorí sú do tejto kauzy namočení. Ďakujem.
Hrušovský, Pavol, podpredseda NR SR (2010-12-02):
Hlasujeme, páni poslanci. (Hlasovanie.) 147 prítomných, 68 za, 78 proti, 1 nehlasoval. Návrh sme neschválili.
B. Bugár, podpredseda NR SR: (2002-05-23):
(Hlasovanie.) Prítomných je 91 poslancov, za 82, proti 1, zdržali sa 4, nehlasovali 4. Konštatujem, že Národná rada pridelila návrh tohto zákona výborom, určila gestorský výbor, ako aj lehotu výborom na jeho prerokovanie. Teraz pristúpime k ďalšiemu hlasovaniu o návrhu novely zákona o verejnej službe (tlač 1541), ktorý uviedol pán poslanec Škoda. Pán spravodajca, nech sa páči. S. Škoda, poslanec: Pán podpredseda, z rozpravy vyplynul jeden procedurálny návrh, ktorý predniesol pán poslanec Delinga, ktorý navrhol v zmysle § 73 ods. 3 zákona o rokovacom poriadku nepokračovať v rokovaní o návrhu tohto zákona. Prosím, aby sa o tomto návrhu dalo najskôr hlasovať.
Žitňanská, Lucia, poslankyňa NR SR (2018-10-24):
Ďakujem pekne. Nechcem sa dostať do tejto politickej debaty nejak veľmi široko. Chcem nadviazať na pána poslanca Dostála a chcem opakovane zdôrazniť, že som presvedčená o tom, že tento spôsob menenia ústavy, ktorý sa tu dnes deje, je hlbokým prejavom neúcty k ústave ako spoločenskej zmluve, a keď si my sami nevážime ústavu, tak potom nemôžeme očakávať, že si ju budú vážiť ľudia a že budú dôverovať v právny štát. Ja si myslím, že mnohí, ktorí tu dnes sedia aj ktorí za návrh pána poslanca hlasovali, musia vnímať a cítiť, že tento spôsob zmeny ústavy je naozaj neúctivý k ústave samotnej. Možnože tento priestor technických nezrovnalostí, ktoré musíme riešiť opakovane v druhom čítaní, by mohol byť inšpiráciou aj preto, že možno finálne hlasovanie by mohlo vyzerať inak. Veľmi si to prajem. Ďakujem veľmi pekne. (Potlesk.)
Sulík, Richard, poslanec NR SR (2023-10-25):
Sľubujem. (Potlesk.)
Figeľ, Ján, podpredseda NR SR (2014-10-14):
Nech sa páči, s reakciou pani Helena Mezenská.
Sólymos, László, minister životného prostredia SR (2017-03-23):
Uvedený protokol zahŕňa viacero znečisťujúcich látok a má predchádzať prekračovaniu kritických záťaží acidifikácií živinového dusíka a kritických úrovní ozónu pre zdravie ľudí a vegetáciu. V rokoch 2005 až 2007 zmluvné strany preskúmali záväzky protokolu a dohodli sa na prijatí dvoch rozhodnutí výkonného orgánu dohovoru. Jedno z nich vyžaduje túto ratifikáciu. Najvýznamnejšou zmenou je zahrnutie novej znečisťujúcej látky, a to prachových častí PM 0,5. Dodatok zároveň tiež stanovuje nové emisné stropy na rok 2020 a ďalšie roky. Protokol do tretice zavádza nové normy pre obsah prachových organických látok vo výrobkoch, ako sú napríklad náterové hmoty. Nakoľko všetky doplnenia protokolu sú transponované prostredníctvom právnych predpisov EÚ a implementované vo vnútroštátnom právnom poriadku, nie je potrebné prijať žiadnych legislatívnych úprav. Inak povedané, doplnenie protokolu nebude mať žiaden dopad na priemysel. Vážený pán predsedajúci, vážené panie poslankyne, páni poslanci, týmto si vás dovoľujem požiadať o schválenie predloženého materiálu. Ďakujem.
Figeľ, Ján, podpredseda NR SR (2014-03-28):
Nech sa páči, s reakciou Štefan Kuffa.
M. Jureňa, poslanec: (2009-10-30):
Viete, pán kolega Janiš, čo je momentálne s Naftou Gbely? Vy viete vôbec? Tá Nafta Gbely kedysi zamestnávala 2 000 ľudí, dnes zamestnáva 500. V Gbeloch sa už vôbec nenachádza a obhospodaruje len zlaté vajíčko, tzv. zásobníky, pán Janiš. Aby ste vedeli, ja tam žijem, v tých Gbeloch. Viete... (Reakcia z pléna.) Nechajte ma dohovoriť, prosím vás, ja som vám neskákal do reči. Buďte normále slušný. Privatizácia, ktorú, tu skĺzavate do privatizácie, tí ľudia tie majetky riadne obhospodarovali a sú tu. To, čo ste vy sprivatizovali, a tie miliardy, o ktoré ste vy ožobráčili Slovensko, prosím vás, nevieme, kde aké podiely sú na švajčiarskych účtoch, to viete len vy. To viete len vy, dobre? Takže nebudem zaujímať jednotlivé stanoviská k jednotlivým, ale čierna diera, páni, čierna diera, to je termín, ktorý použila pani Albrightová v čase, keď bola ministerka zahraničných vecí. Ale my žijeme na Slovensku, viete? My žijeme na Slovensku. Vy ste urobili „honičku“ z prístupového procesu na úkor toho, že ste nevyjednali dobré podmienky pre Slovenskú republiku, vážení páni! To vám musím povedať stále. A to, že ste vy predali energetiku, slovenskú energetiku a ožobráčili ste slovenský národ, to vám musím znova zopakovať. Takže keď ste teraz pekne takto zagágali, ďakujem vám. A, pán Lipšic, všimol som si, že vy ste nehlasovali v prípade pekné Slovensko, Smolenice, spaľovňa v Smoleniciach, vám na tom nezáleží, pán Lipšic? (Reakcia z pléna.)
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 137, za 122, proti 9, zdržali sa 6. Konštatujem, že návrh bol schválený. Nech sa páči, výbory.
Jurinová, Erika, podpredsedníčka NR SR (2014-09-16):
Pán poslanec Blanár.
Pčolinský, Peter, podpredseda NR SR (2023-02-02):
Ďalší vystupujúci v rozprave pán poslanec Šefčík.
Saloň, Marián, poslanec NR SR (2023-03-17):
Ďakujem veľmi pekne, vážený pán predsedajúci. Kolegyne, kolegovia, dovoľte mi, aby aj to vlastne, čo sa odohralo včera po hlasovaní, kde sme s pani Zemanovou viedli diskusiu, aby sa odstránili akékoľvek pochybnosti v zložení členov výboru, osobitnom kontrolnom výbore na kontrolu Slovenskej informačnej služby, tak dovoľte mi predložiť k tomuto návrhu môj pozmeňujúci návrh, čiže doplňujúci návrh teda. Doplňujúci návrh poslanca Národnej rady Slovenskej republiky Mariána Saloňa k návrhu na zmeny v zložení výborov Národnej rady Slovenskej republiky. Návrh na zmeny v zložení výborov Národnej rady Slovenskej republiky, tlač 1518, sa dopĺňa o bod C, ktorý znie: C. konštatuje, že 1. V zmysle rozhodnutia predsedu Národnej rady Slovenskej republiky č. 1399 z 21. decembra 2022 k zmene v zložení klubov poslancov Národnej rady Slovenskej republiky za hnutie OBYČAJNÍ ĽUDIA a nezávislé osobnosti zaniklo členstvo poslancov Národnej rady Slovenskej republiky Kristiána Čekovského a Róberta Haláka v predmetnom klube poslancov Národnej rady Slovenskej republiky, a tým zaniklo v zmysle § 6 ods. 2 zákona Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov ich členstvo v Osobitnom kontrolnom výbore Národnej rady Slovenskej republiky na kontrolu činnosti Slovenskej informačnej služby. 2. S poukazom na uznesenie Ústavnoprávneho výboru Národnej rady Slovenskej republiky č. 623 z 20. októbra 2022 verifikuje členstvo poslancov Národnej rady Slovenskej republiky Anny Zemanovej a Jána Szőllősa v Osobitnom kontrolnom výbore Národnej rady Slovenskej republiky na kontrolu činnosti Slovenskej informačnej služby. Ďakujem veľmi pekne, skončil som.
Klus, Martin, podpredseda NR SR (2019-10-28):
Vážené panie poslankyne, vážení páni poslanci, otváram deviaty rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán podpredseda Andrej Hrnčiar a poslanci Miroslav Beblavý, Boris Kollár, Marian Kotleba, Katarína Macháčková a Lucia Žitňanská. Pristúpime k druhému čítaniu o návrhu poslancov Národnej rady Slovenskej republiky Mariána Kéryho a Martina Nemkyho na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Návrh zákona má parlamentnú tlač 1579, spoločná správa výborov má tlač 1579a. Dávam slovo poslancovi Mariánovi Kérymu, aby návrh zákona odôvodnil.
Gašpar, Tibor, podpredseda NR SR (2024-09-20):
Na vaše vystúpenie evidujem jednu faktickú poznámku. Pani poslankyňa Kolíková, nech sa páči.
Kotleba, Martin, poslanec NR SR (2016-10-26):
Ďakujem pekne. V rozprave vystúpil jeden poslanec, nebol podaný žiadny pozmeňujúci návrh. Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2014-06-12):
Ďakujem, pán minister. Pán poslanec, doplňujúca otázka, nech sa páči.
Hrušovský, Pavol, podpredseda NR SR (2011-07-12):
S faktickými poznámkami na vystúpenie pána poslanca Matoviča šiesti páni poslanci, posledný pán poslanec Muňko. Končím možnosť ďalších prihlášok s faktickými poznámkami. Pán poslanec Petrák.
Jurinová, Erika, podpredsedníčka NR SR (2015-03-10):
Ďakujem pekne. Dávam slovo pánovi poslancovi Jurajovi Blanárovi, poslednému písomne prihlásenému rečníkovi v rozprave.
Blanár, Juraj, podpredseda NR SR (2023-03-28):
Pán poslanec Pollák.
Blanár, Juraj, podpredseda NR SR (2020-11-04):
Ďakujem veľmi pekne. Vážená snemovňa, vážený pán kolega Osuský, v závere vašej reči bolo cítiť, že sa vám trasie hlas. (Reakcia z pléna.) A ja aj si myslím, že prečo sa vám trasie, lebo nie celkom ste presvedčený o tom, čo ste predkladali. Lebo ak sa tu všetci hráme alebo hráte na demokratov, na demokratické princípy, tak toto je príklad toho, že toto je to nedemokratické. Ak sa tu hráte na pluralitu názorov, ktorá je základných pravidlom, ktorý sme chceli aj po ´89., tak toto je práve v rozpore s pluralitou názorov. Pretože staré voltairovské má platiť vždy, nesúhlasím s vaším názorom, ale urobím všetko pre to, aby mohol zaznieť. Ale čo vy tu robíte? Vy tu kádrujete. Vy tu kádrujete len za to, že niektorí z poslancov majú iný názor. Teraz hovorím za poslanca Blahu. Áno, nemusí vám sedieť úplne ten názor, ale keby sme my tak brali tie názory, ktoré tu mal váš pán predseda napríklad Matovič a čo všetko tu narozprával, tak on by nemal byť ani, ja neviem ešte čo. Nikdy sme to nerobili. Pluralita názorov je ťažká, ale je to základ demokracie. A toto, čo robíte, pán poslanec Osuský, nemôžem k ničomu inému prirovnať len k 50. rokom. Kádrujete ľudí a toto vám voliči vrátia. Sme zásadne proti tomuto návrhu, pretože takéto niečo tu ešte v parlamente nebolo. Ďakujem pekne. (Potlesk.)
Kvasnička, Marián, poslanec NR SR (2013-04-16):
Ďakujem. K tým, ktorí teda mi oceňujú to vystúpenie, a myslím, že to bola väčšina, chcem len poďakovať. Ja, u mňa je to vždycky aj otázka jazyka, akým o tom hovoriť, a niekedy práve snaha to formulovať v jazyku inak, môže do toho vniesť aj iné akcenty, čo je možno vec jazykovedná. Dušan Jarjabek, k tomu, čo hovoril, možno len dovysvetlenie. Samotný problém digitalizácie je problém nesmierne náročný, odborný. A ten som ani neriešil. Súvisela táto moja poznámka s nedávnym výjazdom. Bol som vo viacerých inštitúciách tu v Bratislave a bol som v Slovenskom národnom múzeu, kde mi predstavili teda zbierky, akvizície, ktoré sú naozaj v zúfalom stave. Digitalizáciou ich možno dostaneme do nejakej virtuálnej roviny, ale to, v akom konkrétnom fyzickom stave sa nachádzajú a vlastne to dedičstvo odchádza, to temer nezachránime. Pýtal som sa kompetentných v Slovenskom národnom múzeu, že kde by videli riešenie. No tak jedno z tých riešení bolo, že mladých ľudí, alebo ak aktivačné práce, keď to tak vymyslím, alebo verejnoprospešné, že pustiť ľudí, samozrejme, pod odborným dozorom, do tohto materiálneho dedičstva a ho reštaurovať, ošetrovať, zachrániť, lepšie uskladniť. Čiže toto som mal na mysli. Nie samotný problém digitalizácie, lebo viem, že to je problém oveľa vážnejší. Len toľko. Ďakujem.
Jurinová, Erika, podpredsedníčka NR SR (2015-11-24):
Ďakujem pekne, pán spravodajca. Otváram rozpravu. Nedostala som žiadnu písomnú prihlášku do rozpravy, pýtam sa, či sa chce prihlásiť do rozpravy niekto ústne. Nie je tomu tak. Končím možnosť prihlásiť sa do rozpravy ústne. Vyhlasujem rozpravu za skončenú. Pán navrhovateľ, chcete sa vyjadriť ešte k predkladanému zákonu? (Reakcia navrhovateľa.) Nie. Pán spravodajca? (Reakcia spravodajcu.) Rovnako nie. Prerušujem rokovanie o tomto bode programu. Pokračujeme druhým čítaním o vládnom návrhu zákona o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov . Vládny návrh zákona má parlamentnú tlač 1711, spoločná správa výborov má tlač 1711a. Opäť vás poprosím, pán minister, o odôvodnenie vládneho návrhu zákona.
M. Číž, podpredseda NR SR: (2007-12-07):
Takže do rozpravy sa hlási pán poslanec Ivančo. A teraz uzatváram možnosť prihlásiť sa do rozpravy ústne. Pán poslanec Ivančo má slovo.
V. Veteška, podpredseda NR SR: (2005-03-15):
Pokračujeme prvým čítaním o vládnom návrhu zákona, ktorým sa mení a dopĺňa zákon č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač č. 1031. Návrh na jeho pridelenie na prerokovanie výborom máte v rozhodnutí č. 1049. Prosím ministra pôdohospodárstva Slovenskej republiky pána Zsolta Simona, aby vládny návrh zákona uviedol.
P. Paška, predseda NR SR: (2009-04-23):
Pýtam sa, či chce ešte niekto vystúpiť v rozprave. Pán poslanec Goga, končím možnosť prihlásiť sa. Nech sa páči, pán poslanec.
Laurenčík, Milan, podpredseda NR SR (2021-12-07):
Pán poslanec Andrej Stančík s faktickou poznámkou, nech sa páči.
Kollár, Boris, predseda NR SR (2022-09-22):
Ďakujem pekne. Prerušujem rokovanie o tomto bode programu. Nasledujúcim bodom programu je Správa o činnosti Úradu na ochranu oznamovateľov protispoločenskej činnosti za rok 2021 . Správa je pod tlačou 969, správu výboru má tlač 969a. Správu uvedie predsedníčka tohto úradu Zuzana Dlugošová, ktorú prosím, aby sa ujala slova. (Krátka pauza.) Nech sa páči, pani predsedníčka, máte slovo.
Poliačik, Martin, poslanec NR SR (2011-09-13):
Pán kolega Paška, to nie je nová pravica, to je naozaj nová politika. A nová politika je to v tom, že tu pred vás predstupujú autentickí ľudia, ktorí rozprávajú síce možno niekedy jazykom obyčajného človeka, ale sú ochotní tým jazykom priznať si chybu. Ľudia, ktorí sa snažia k ľuďom priblížiť, chápať ich. A už len keď sa pozriete na to, ako sa predlžuje materská, tak určite nemôžete ani túto vládu, ani premiérku tejto vlády obviniť z toho, že sociálne nemyslí. Sú to ľudia, ktorí, ak počujú aj tvrdé slovo, tak sa ho snažia pochopiť a nezačnú sa hneď oháňať zvolávaním grémia len preto, že im dochádzajú argumenty. Ďakujem veľmi pekne.
Beblavý, Miroslav, poslanec NR SR (2015-07-02):
Chcem len potvrdiť to, čo povedala pani poslankyňa Žitňanská, že tento návrh, ktorý práve predniesla, ktorý som aj ja podporil svojím podpisom, aj ten návrh, ktorý ja prednesiem, sú v mnohom podobné, ale nie sú identické. Ja chcem podporiť to, čo pani poslankyňa pripravila samostatne. A v tom jej návrhu to je, a to je naozaj aj riešenie otázky, povedal by som, penalizácie, potrestania, nedodržiavania pravidiel. Myslím, že je to veľmi vhodný doplnok. Plus, samozrejme, aj to rozšírenie účinnosti zákona, v ktorom sme ešte spolupracovali, je veľmi dobré. A ja sa ho ešte vo svojom pozmeňovacom návrhu pokúsim trochu dotiahnuť. Ďakujem.
Kažimír, Peter, podpredseda vlády a minister financií SR (2013-10-17):
Ďakujem veľmi pekne za slovo, pán predseda. Vládny návrh zákona sa predkladá za účelom zníženia administratívnej záťaže v cenovej evidencii. Navrhujeme zrušiť povinnosť viesť a uchovávať cenovú evidenciu pre podnikateľov, ktorí predávajú tovar, na ktorý sa nevzťahuje regulácia cien, a ktorými sú mikroúčtovné jednotky podľa zákona o účtovníctve, tak ako bol ráno schválený, alebo pre fyzické osoby účtujúce v sústave jednoduchého účtovníctva, ktoré spĺňajú dve z nasledujúcich troch podmienok: celková suma ich majetku nepresiahla 350 000 eur, obrat nepresiahol 700 000 eur a ide o podnikateľov s počtom zamestnancov nižším ako desať. To je identická definícia ako pri mikroúčtovnej jednotke aj pri právnických osobách, ktorá nie je vymyslená, ale transponovaná z európskej legislatívy. Ďakujem veľmi pekne, toľko na úvod. Ďakujem.
Žiga, Peter, podpredseda NR SR (2023-12-13):
Pán poslanec Hargaš.
Hrušovský, Pavol, predseda NR SR (2011-11-30):
Panie poslankyne, páni poslanci, prosím, aby ste zaujali svoje miesta v rokovacej sále. Budeme pokračovať v prerušenom rokovaní 26. schôdze Národnej rady Slovenskej republiky. Ešte predtým, ako pristúpime k samotnému hlasovaniu o prerokovaných bodoch, včera sme uznesením prijali rozhodnutie, ktorým sme požiadali ústavnoprávny výbor o zaujatie stanoviska, či predložený vládny návrh zákona o stavebných sporiteľniach spĺňa procesne všetky náležitosti, aby Národná rada o ňom rokovať mohla. Poprosím teraz pána predsedu ústavnoprávneho výboru, aby o stanovisku ústavnoprávneho výboru informoval Národnú radu. Pán predseda, máte slovo.
Hrnčiar, Andrej, podpredseda NR SR (2017-11-28):
Ďakujem, pán minister. Dávam slovo spravodajkyni, ktorú určil navrhnutý gestorský výbor pre sociálny výbor, predsedníčke tohto výboru poslankyni Alene Bašistovej.
Šeliga, Juraj, podpredseda NR SR (2020-11-24):
Ďakujem. Prezentujme sa, prosím, a hlasujme. (Hlasovanie.) Prítomných 136, za 85, proti 39, zdržalo sa 11, nehlasoval 1. Konštatujem, že tieto body zo spoločnej správy sme schválili. Nech sa páči.
Zajac, Peter, poslanec NR SR (2010-08-04):
Ja myslím, že treba povedať s istou poctivosťou, že za vlády bývalého ministra kultúry Maďariča bolo aspoň to dobré, že nezasahoval nejako priamo do oblasti umenia, to treba povedať, aby sme neboli celkom nepoctiví, pretože sa sústredil na úplne iné oblasti. A v tých úplne iných oblastiach zasahovalo aj jeho ministerstvo, a kultúrna politika, veľmi podstatným spôsobom do všetkého. Slovenská televízia stratila za vlády Roberta Fica absolútne verejnoprávny charakter. Je to hanba toho, čo sa nazýva verejnoprávna televízia. O tlačovom zákone už tu bola reč. Jazykový zákon, zákon o štátnom jazyku postihol predovšetkým slovenčinu. Nehnevajte sa, ja som prekladateľ a som prekladateľ do slovenčiny, som slovakista, ale také obmedzovanie slovenčiny tu nebolo za posledných 20 rokov, aj keď tým zámerom bolo, samozrejme, poškodiť menšiny. A ja už nechcem byť anekdotický a nechcem byť komik, ale keď sa pozriete na tú sochu na podstavci tuná asi niekoľko metrov vedľa, tak ja sa pýtam len na to, o čom má byť tá socha. Má byť o veľkom podstavci, veľkom koňovi s veľkým pohlavím alebo o tom, čo je na tom koňovi? Alebo to má byť chválospev na komunistického sochára Jána Kulicha? To je kultúrna politika? Nehnevajte sa, to je na posmech celého Slovenska a celé Slovensko sa tomu smeje.
Pellegrini, Peter, predseda NR SR (2015-07-03):
Poslanec Hlina.
Švejna, Ivan, poslanec NR SR (2014-02-04):
Ďakujem. Vážená pani predsedníčka, vážené pani poslankyne, poslanci, dovoľte mi, aby som v zmysle zákona Národnej rady č. 350/1996 Z. z. o rokovacom poriadku, vystúpil k návrhu poslancov Národnej rady Júliusa Brocku, Jána Figeľa, Alojza Přidala a Mariána Kvasničku na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov. Uvedený návrh bol doručený poslancom v stanovenej lehote, čím boli splnené podmienky určené podľa § 72 ods. 1 zákona o rokovacom poriadku. Predseda Národnej rady posúdil uvedený návrh podľa § 70 ods. 1 o rokovacom poriadku a podľa legislatívnych pravidiel ho zaradil na rokovanie tejto schôdze. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti návrhu zákona uvedené v § 67 a 68 zákona Národnej rady o rokovacom poriadku. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby, po prvé, podľa § 73 ods. 3 písm. c) zákona o rokovacom poriadku uvedený návrh zákona prerokoval v druhom čítaní, a po druhé, v súlade s rozhodnutím predsedu Národnej rady č. 764 z 8. novembra 2013 a podľa § 71 zákona o rokovacom poriadku, aby ho prerokovali výbory: výbor pre financie a rozpočet, ústavnoprávny výbor, výbor pre verejnú správu a regionálny rozvoj, výbor pre sociálne veci. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský do tridsiatich dvoch dní. Pani predsedajúca, prosím, otvorte rozpravu k uvedenému návrhu zákona.
Paška, Pavol, predseda NR SR (2014-11-08):
Faktické poznámky majú siedmi poslanci. Končím možnosť sa prihlásiť s faktickou. Pán poslanec Kaník.
Pčolinský, Peter, poslanec NR SR (2016-04-26):
Ďakujem. A, a, pán minister, ako už tu bolo spomínané kolegami, ja som tiež rád, že práve vy ste sa stali ministrom obrany. Vidno, že ste vojak dušou, a verím, že ten váš rezort povediete tak, ako najlepšie viete. Máte našu podporu. Samozrejme, uvidíme, aké budú vaše kroky, aké bude vaše pôsobenie, môžme to zhodnotiť potom aj na konci volebného obdobia, resp. vášho pôsobenia. Ale každopádne ja vám držím palce a pre mňa osobne ste zatiaľ najpríjemnejším prekvapením vo vláde a verím, že svoju prácu budete vykonávať len odborne, nie politicky. Ďakujem.
Šeliga, Juraj, poslanec NR SR (2022-10-04):
Ďakujem pekne za faktické poznámky. Pán Susko, ja som to povedal v rozprave, neviem, či ste ju celú počúvali, že je to faktické zastavenie, však právne máte úplne pravdu, že nebudem úplne používať právny jazyk, aby tomu rozumeli aj ľudia. Ale to na veci nič, na veci nič nemení. Ja si nemyslím, že samotná 363-ka je taký zásadný problém, ale proste tá aplikačná prax, jak takto môžem povedať, a potom aj to vysvetlenie ukázalo, že prinajmenšom, keď si odmyslím politiku, tak aj v tej odbornej verejnosti sú rôzne názory na to, že ako sú stanovené tie mantinely a čo cez tú 363-ku môže a nemôže robiť generálny prokurátor. A keď si prečítate ten návrh pána Valáška, však on ju neruší, len hovorí, že takto sú stanovené, stanovené mantinely, sú stanovené presnejšie, že o tom je, podľa mňa, tá diskusia. Právnicky máte pravdu, dobre ste ma poopravili, fakticky to niekedy znamená zastavenie, lebo celý ten proces zopakovať je komplikované. Ale vrátim sa naozaj k tej podstate, a to sa mi zdá, aj z toho, ako to je už dnes vnímané, ako to bolo vysvetlené a podobne, že by bolo dobré nastaviť tie mantinely, jasne ich spresniť. Lebo tá diskusia sa viedla o tom, že či on môže zrušiť právoplatné rozhodnutie alebo teda uznesenie, alebo iné uznesenie a podobne. Však sám viete, sledujete, sledujete dlho a dobre tú diskusiu. A myslím si, že to, čo navrhol pán Valášek, nie je, ako by povedal pán generálny prokurátor, krok, ktorý by z neho urobil štatistu. Je to proste spresnenie tých právomocí tak, aby bolo úplne, úplne jasné, kde ten limit je, kde nie je, čo môže a čo nemôže urobiť. A dokonca jeden by povedal, že aj tak tam pán poslanec Valášek necháva relatívne veľký priestor tým, že tam má tu formuláciu, keď je to závažné porušenie alebo teda tá veľká vec, ak to poviem tak laicky, že generálny prokurátor by aj tak do toho mohol vstúpiť. Ďakujem pekne.
Hort, Milan, podpredseda NR SR (2010-12-08):
93. Ďakujem pekne, pán poslanec. S faktickými poznámkami sa nehlási nikto, pán poslanec bol jediný prihlásený do rozpravy, a preto vyhlasujem rozpravu za skončenú. Pani ministerka, chcete zaujať stanovisko k navrhovanému riešeniu zo strany pána poslanca? Nech sa páči.
Novotný, Viliam, poslanec NR SR (2014-05-29):
Ďakujem pekne. Pán minister, vy ste vo svojom vystúpení opakovane povedali, že vy aj pán primátor Raši ste opakovane deklarovali, že ste proti ťažbe uránu. A je to naozaj tak, deklarovali ste to opakovane. Len potom mi skúste vysvetliť ten paradox, že keď ste boli aj s pánom primátorom Rašim tak zásadne proti ťažbe uránu, prečo ste to napríklad nepovedali pánovi kolegovi Malatinskému vo vláde, keď v dvetisícdvanástom podpísal memorandum, v ktorom s ťažobnou spoločnosťou, ktorá teraz robí prieskum alebo s prieskumnou spoločnosťou, a v tom memorande napísal, že vláda bude všemožne napomáhať povoľovaciemu procesu. Prečo ste tak zásadne neboli proti ťažbe uránu, keď ste v dvetisíctrinástom už druhýkrát predĺžili možnosť robiť tam prieskum? Vtedy nebolo ohrozenie zdravia ľudí? A napriek protestom občanov a napriek protestom prokurátora ste v januári 2014 opakovane vydali a dovolili prieskum. Vydali povolenie a dovolili prieskum. Ale ja chcem veriť tomu, že naozaj tento zákon, ako ste to povedali vy, nepodávate pre mňa, pre Novotného. Určite nie. Ale je trošku podivuhodné, že to podávate v skrátenom legislatívnom konaní práve na tej schôdzi, kde aj my s kolegom Štefancom podávame poslanecký návrh zákona s takým istým riešením. To je trošku zaujímavé. A ďalším paradoxom je, že sa strašne ponáhľate. Robíte to v skrátenom legislatívnom konaní a z dnešnej rozpravy je jasné prečo. Lebo ten komfort, ktorý ste sa rozhodli ponúknuť Košičanom, nechcete už ponúknuť občanom v Detve a Kremnici. Tam už nechcete, aby sa aj oni mohli referendom vyjadrovať k tomu, či sa má kyanidovou metódou v ich bezprostrednej blízkosti ťažiť alebo nie. Čím to je, pán minister? Tam nie je Raši primátor? V Detve a v Kremnici nie je váš kandidát na primátora, ktorý chce obhajovať pozíciu, alebo o čo tu ide?
Kondrót, Maroš, poslanec NR SR (2018-09-13):
Ďakujem, pán predsedajúci. V rozprave na predchádzajúcej schôdzi a v znovu otvorenej rozprave vystúpili traja páni poslanci, boli podané dva pozmeňujúce a doplňujúce návrhy. Pán poslanec Baránik podal návrh odložiť rokovanie o návrhu zákona, čo sa aj stalo. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy.
Kočiš, Eduard, poslanec NR SR (2023-05-17):
Veľmi pekne ďakujem za slovo, pán predsedajúci. Pán kolega, tak ako ste vo svojej rozprave poznamenali, je viac ako dôležité sa zamerať nad tým, prečo sa tento zákaz od roku 2035 chystá alebo prečo sa pripravuje. Ak toto uznesenie Národnej rady Slovenskej republiky bude prijaté, tak bude to aspoň takou malou náplasťou nad tým, ako sa rozhodol Európsky parlament. Pretože Európsky parlament prijatím tohto zákona vlastne rozhodol, že od roku 2035, ak to bude právoplatne aj do budúcna nejako schválené, tak vlastne bude znižovať iba mobilitu občanov Európskej únie. To je jednoducho holý fakt, pretože elektromobily sú oproti autám, ktoré majú spaľovací motor oveľa drahšie a gro komponentov, z ktorých sa tieto elektroautá vyrábajú, tak buď Čína vlastní priamo, alebo ich ťaží v Afrike už niekoľko rokov. A to, že tu niekto bude do nekonečna tvrdiť, že Európa bude konkurencieschopná voči čínskym elektromobilom, tak jednoducho je kardinálna sprostosť. Čína nikdy nebude voziť alebo predávať do Európy komponenty, práve naopak. Tú svoju pridanú hodnotu si bude robiť doma a tie elektroautá s tými naozaj škodlivými elektrobatériami, ktoré nevieme recyklovať žiadnym prípadom, si jednoducho bude robiť doma a zaplaví nie len európsky, zaplaví celosvetový trh s tými lacnými elektromobilmi, čiže odvolávať sa do nekonečna na to, že elektroautá sú nejakou budúcnosťou, majú zmysel na nejaké krátke vzdialenosti, možno v malých aglomeráciách áno. Ale aby dokázali plnohodnotne nahradiť spaľovacie motory, to sa jednoducho nedá. To sme videli už pri výrobe elektrickej energie pri veterných elektrárňach, kedy tie obrovské lopatky sa nedajú tiež zrecyklovať a vozia sa do Afriky a zahrabávajú... (Prerušenie vystúpenia časomerom.)
Danko, Andrej, podpredseda NR SR (2023-12-18):
Pán poslanec Lackovič.
Laššáková, Jana, podpredsedníčka NR SR (2014-09-16):
S reakciou pán poslanec Blanár.
Jarjabek, Dušan, poslanec NR SR (2011-03-31):
Krátka informácia ohľadne výboru pre kultúru a médiá. Prosím ctených kolegov, autobus bude o desať minút pristavený tuná pod schodmi. Nech sa páči, všetci tí, ktorí sme sa prihlásili do PKO, buďte takí dobrí, presní, aby sme mohli skoro odísť, aj sa skoro vrátiť. Ďakujem.